Hóry

Hóry je aj v kresťanstve starší názov hodiniek, pozri hodinky (modlitba).
Hóry boli dcéry Dia a Themidy.

Ich presný počet nie je známy, podľa Homéra strážili brány Olympu, ich počet neuvádza, podľa Hésioda boli tri:
Eunomia - bohyňa zákonnosti
Dika - bohyňa spravodlivosti
Eirena - bohyňa mieru

Podľa neskorších autorov zosobňovali ročné obdobia, ale iba priaznivé - zimu nie.

V takomto chápaní boli tiež tri a to:
Anatola - bohyňa jari
Thallo - bohyňa leta
Karpo - bohyňa jesene

Prvé dve niekedy splývali, namiesto Anatoly sa občas uvádzala Chlóris - ochrankyňa kvetov alebo Auxo.

Gréci si Hóry predstavovali ako nádherné dievčatá.

Grécke bohyne